Winterland 2025
2025-12-10 11:00 - 17:00 (Europe/Bucharest) | Universitatea din Craiova, Str. A. I. Cuza, nr. 13, Craiova, Dolj, România
Anul acesta, Winterland 2025 – ediția a XII-a aduce la un loc creativitatea studenților și dorința comunității de a sprijini un proiect cu impact real. Vă invităm la vernisajul expoziției caritabile de decorațiuni de iarnă, pe 10 decembrie, ora 11:00, unde fiecare achiziție devine o contribuție la construirea primului centru dedicat copiilor cu autism din zona Olteniei.

Chimia unei gume de mestecat aruncate pe stradă de Codruța Cadar
2025-12-10 12:00 - 13:30 | Dolj
Synopsis:Îndemnat de contextul unui grup de suport, Dragoș începe să-și spună povestea. N-ar vrea neapărat să fie el cel care vorbește, n-ar vrea neapărat să intre în detalii, dar o face: ne deschide ușa minții lui când timid, când dezarmant de brusc. Intrăm într-o lume în care joaca se face pentru a uita, o lume sufocată de cutii de pizza, în care dependența nu mai e ultimul recurs ci soluția aparent logică în fața lipsei de sens.
Durată spectacol: 1h 30min*spectacolul va fi urmat de o sesiune de Q&A între actori și spectatori de 20 minute cu privire la experiența spectacolului și temele dezbătute în cadrul acestuia
Sala Studio „Remus Mărgineanu” – Departamentul Arte și Media, Strada Transilvaniei 12, CraiovaINTRARE LIBERĂ, în limita locurilor disponibile – rezervări la numărul de telefon 0744.531.309 (whatsapp sau apel)
Limită vârstă: 16+
Spectacolul este o producție studențească UNATC, realizată cu scopul de a oferi o bază de dezbatere asupra problemelor sociale abordate și de a explora măsura în care teatrul poate funcționa ca instrument de conștientizare și combatere a acestora.
Distribuție:Vladimir ȚecaVoci: Adrian Titieni, Mihaela Sîrbu, Mariam Alchihabi, Vladimir Țeca
Coordonator proiect-studențesc: Diana RațăRegia: Diana RațăDramaturgie: Codruța CadarScenografie: Alexandra MafteiMișcare scenică: Mateea DragomirescuLight Design: Ruxandra IlieSound Design: Denis PintiliasaProducție: Sorin BobouțeanuPsihoterapeut: Alina DumitriuAfiș: Cătălin Mareș

Mozaic cultural
2025-12-10 15:30 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește miercuri, 10 decembrie 2025, începând cu ora 15.30, o nouă întâlnire sub genericul „Mozaic cultural”, la care vor participa Mihaela Albu, Minuna Mateiaș, Mircea Pospai și Petrișor Militaru.
Moderată de Nicolae Marinescu, întâlnirea va cuprinde lansarea celor mai recente numere ale revistelor „Antilethe” și „Mozaicul”, ambele publicații având câte un dosar consistent dedicat Centenarului Vintilă Horia.
Evenimentul va cuprinde și lansarea volumele „Vintilă Horia – scriitorul român de peste veac. Repere critice”, autor Mihaela Albu și „Remember Mozaicul”, autor Minuna Mateiaș, ambele fiind apărute la Editura Aius, ce împlinește anul acesta 35 de ani.
În cadrul întâlnirii se vor și acorda Premiile Revistei „Mozaicul” pentru anul 2025. De asemenea, Lions Club Craiova va acorda premii artiștilor și scriitorilor craioveni, în semn de susținere și apreciere a artei și literaturii contemporane.
Participanții vor vizita Colecția „Vintilă Horia” donată de Cristina Horia, fiica prozatorului, poetului, eseistului și traducătorului român, figură remarcabilă a exilului românesc, laureat al premiului Goncourt în 1960 pentru romanul „Dumnezeu s-a născut în exil”.
Colecția „Vintilă Horia” cuprinde un vast fond de carte, documente, fotografii, precum și o bogată corespondență a autorului cu diferite personalități ale exilului ca Basarab Nicolescu, Ștefan Baciu, Alexandru Busuioceanu, Alexandru Ciorănescu, Ion Deaconescu, Virgil Ierunca, Ștefan Lupașcu și Horia Stamatu.

Concert cameral „Eleganță & Ritm” / Craiova Muzicală 2025
2025-12-10 18:00 - 19:00 | Muzeul de Artă Craiova, Calea Unirii, nr. 15, Craiova, Dolj, România
MIERCURI, 10 DECEMBRIE 2025, ORA 18:00 – Muzeul de Artă
Concert cameral
„Eleganță & Ritm”
ȘTEFAN CAZACU (violoncel)
IOAN-DRAGOȘ DIMITRIU (pian)
În program:
Ludwig van Beethoven: Sonata op. 102
Astor Piazzolla: Le Grand Tango
Gabriel Fauré: Elegie
David Popper: Poloneză de concert
Gaspar Cassadó: Requiebros

Iulian Bocai - lansare de carte și sesiune de autografe
2025-12-10 18:30 - 20:00 | Electroputere Parc Mall, Calea București, nr. 80, Craiova, Dolj, România
Editura Trei și Cărturești Craiova vă invită miercuri, 10 decembrie, ora 18:30, la evenimentul de lansare a volumului de proză scurtă „Revărsatul zorilor”, recent apărut la editura Trei. Autorul va intra în dialog cu Gabriel Nedelea. Seara se va încheia cu o sesiune de autografe.
„E mereu la fel în relațiile lungi: întâi dispare dorința, apoi dispare blândețea. Poți să supraviețuiești primei dispariții din obișnuință sau din datorie ori poate chiar din prietenie, dar, ajuns la a doua, se vede întotdeauna sfârșitul și știu că trebuie să mă pregătesc pentru el încă dinainte să-l conștientizez cu totul. Primul semn de cruzime sau de indiferență îl anunță și de acolo nu mai e decât o chestiune de timp până-ți faci curaj să pleci, deși uneori poate dura ani buni până se dezleagă.“ – Iulian Bocai
Iulian Bocai (n. 1986) este scriitor și cercetător, cu un doctorat summa cum laude în filologie la Universitatea din București. A publicat până în prezent două romane, Ciudata și înduioșătoarea viață a lui Priță Barsacu (Polirom, 2018, Premiul Observator cultural pentru debut, Premiul Primului Roman Chambéry, Franța; tradus în neerlandeză în 2025 la editura De Geus) și Constantin (Polirom, 2019, Premiul Tânărul Scriitor), precum și o istorie intelectuală a instituționalizării studiului literar în Europa, Filologii (Tracus Arte, 2020, Premiul ALGCR pentru teorie și Premiul „Alexandru Piru“ al Muzeului Național al Literaturii Române). Scrie eseuri (are o colecție apărută în 2023 cu titlul Eseuri) și, din 2022, ține o rubrică de cronica ideilor pentru „Scena9“.

Colindăm încă din zori
2025-12-10 19:00 - 20:30 | Teatrul pentru copii și tineret Colibri, Calea București, nr. 56, Craiova, Dolj, România
„Colindăm încă din zori“, spectacol pe scena Teatrului Colibri Craiova
Teatrul pentru Copii și Tineret Colibri – Secția Folclor „Maria Tănase“ aduce pe scenă frumusețea din cântecul sărbătorilor de iarnă și dăruiește publicului spectacolul „Colindăm încă din zori“, miercuri, 10 decembrie 2025, ora 19:00.
Alături de orchestră, ne vor aminti atmosfera și tradițiile care însoțesc Crăciunul și Anul Nou soliștii: Mariana Ionescu Căpitănescu, Constantin Enceanu, Marius Măgureanu, Lavinia Bîrsoghe, Liliana Popa, Aneta Şişu, Manuela Motocu, Liviu Dică, Cristian Bănăţeanu, Luiza Turcu, Alex Golfin și tineri talentați care au trecut pragul atelierelor de folclor.
Spectacolul va fi prezentat de interpreții de muzică populară: Luiza Turcu și Alex Golfin, iar conducerea muzicală va fi asigurată de Ion – Cristian Munteanu.
Accesul se va face exclusiv pe bază de invitație, în limita locurilor disponibile.
Invitațiile se pot procura de la Agenţia Teatrului Colibri Craiova, astfel:
luni în intervalul orar 09:00 – 17:00
joi și vineri între 08:00 – 12:00 / 16:00 – 20:00
sâmbătă între 09:00 – 13:00 / 15:00 – 19:00
duminică între 10:00 – 13:00.

Mai multe informații se pot obține la tel.: 0251.412.473.

Regal Vienez – Concert Extraordinar de Crăciun Craiova 2025
2025-12-11 17:00 - 18:30 | Teatrul Național Marin Sorescu Craiova, Str. A. I. Cuza, nr. 11, Craiova, Dolj, 200585, România
SPECTACOL EXTRAORDINAR DE CRĂCIUN – 200 DE ANI DE LA NAȘTEREA LUI JOHANN STRAUSS.
INSTRUMENTIȘTI DIN DOUĂ ORCHESTRE CELEBRE DIN EUROPA
ORCHESTRA DI TEATRO D’OPERA ITALIANA, una dintre cele mai celebre orchestre din Europa, a fost aplaudată pe marile scene de operă și filarmonice din toată lumea. Este de ajuns să amintim câteva scene de tradiție: Brucknerhaus Linz (Filarmonica din Linz), Bregenz Festspielhaus (Filarmonica din Bregenz), Brunnenhof der Residenz München (Palatul Imperial din München), Palatul Hofburg din Viena, Stadthalle Viena, Meistersingershalle Nürnberg, Kasemattenbuehne Graz, etc.
Recunoașterea orchestrei este dată și de colaborările cu mari nume ale liricii mondiale, soliști și dirijori de la Arena din Verona, Teatrul Scala din Milano, Teatrul de Operă din Roma, Opera de Stat din Viena, etc.
Membrilor Orchestrei di Teatro D’Opera Italiana li se alătură și artiști instrumentiști din ORCHESTRA OPEREI VOX, cunoscută și apreciată la nivel național și internațional. Este un concept nou în România, când artiști instrumentiști din două orchestre de prim rang din Europa își dau mâna pentru a oferi publicului seri memorabile și experiențe muzicale unice.
DE LA JOHANN STRAUSS LA BOGDAN COSTACHE SAU DESPRE MODELUL VIENEZ AL DIRIJATULUI CU VIOARA ÎN MÂNĂ!
Conducerea muzicală a spectacolului va fi asigurată de tânărul dirijor și solist violinist BOGDAN COSTACHE și, astfel, soliștii și instrumentiștii invitați din Viena, Italia, Elveția, Germania, vor evolua sub bagheta unuia dintre cei mai talentați conducători de orchestră ai tinerei generații, născut în România! Prezența lui BOGDAN COSTACHE în programul REGALULUI VIENEZ din acest an se datorează dumneavoastră, publicului spectator care îl îndrăgiți deja atât de mult și v-ați arătat impresionați de prestația lui, dorindu-vă să-l revedeți cât mai curând. Astfel, spectacolul va fi unul interactiv, dirijat „cu vioara în mână” după modelul lui JOHANN STRAUSS sau, mai nou, al lui ANDRE RIEU.
Și în acest an, Bogdan vă va surprinde cu multe piese în prima audiție națională. Nelipsită va fi și muzica românească, piese românești demult uitate, dar și minunatele colinde românești.
SPECTACOLUL VA FI DESĂVÂRȘIT DE CORUL ȘI BALETUL OPEREI VOX
Membrilor orchestrei li se adaugă ANSAMBLUL DE BALET AL OPEREI VOX cu momentele mult așteptate de valsuri, polci, can-can, într-o coregrafie efervescentă și antrenată semnată de Vlad Sebastian, astfel încât veți fi poftiți la dans de însăși orchestrele noastre și balerinii noștri, prin celebrul „Alles Walzer!”
Frumoasele colinde și cântece de Crăciun vor străluci și prin vocile CORULUI OPEREI VOX. Și în acest an vă veți bucura și de colindele noastre tradiționale românești.
TINERI ROMÂNI TALENTAȚI LA ÎNCEPUT DE DRUM!
Ne asumăm misiunea în fiecare an de a aduce în fața dumneavoastră și de a promova tineri muzicieni români deosebit de talentați, la început de carieră, dar care au câștigat deja premii la concursuri muzicale naționale și internaționale. Anul acesta va evolua alături de orchestra noastră foarte tânărul chitarist Gabriel Popescu, alături de profesorul și îndrumătorul lui Mădălin Antonesei.
BALUL VIENEZ ÎN ORAȘUL DUMNEAVOASTRĂ!
Atmosfera și spiritul vienez vă vor cuceri încă de la intrarea în sala de spectacol și vă vor rămâne în suflet ca o amintire vie pentru Crăciunul și Anul Nou ce vor urma. Dacă nu puteți ajunge la concertele de Crăciun și Anul Nou de la Viena, aducem noi spiritul vienez în orașul dumneavoastră prin cele mai frumoase capodopere muzicale vieneze ale dinastiei Strauss, Franz Lehar, Emmerich Kalman și multe, multe alte surprize muzicale și coregrafice.
Soliștii invitați din Austria, Italia și Elveția vor fi prezentați în următoarele săptămâni, așa încât surprizele să se țină lanț!
În fiecare an vă surprindem cu un nou repertoriu, noi invitați speciali și coregrafii spectaculoase, astfel încât fiecare REGAL VIENEZ să rămână unul memorabil!

Blue Note Trio - De la Mozart la Gershwin
2025-12-11 18:00 - 19:00 | Centrul Constantin Brâncuși, Calea Unirii, nr. 15, Craiova, Dolj, România
JOI, 11 DECEMBRIE 2025, ORA 18:00 – Muzeul de Artă – Centrul „Constantin Brâncuși”Concert cameral„De la Mozart la Gershwin”BLUE NOTE TRIOBOGDAN UȚĂ, LIVIU CHISĂR, EUGEN DUMINICĂ (clarinete, saxofoane)

N-are Cum! - Show interactiv cu Drăcea și Cîrje
2025-12-11 19:30 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
Drăcea și Cîrje ajung la tine în oraș cu un show nou!
Cei doi au un SHOW nou interactiv în care stau de vorbă cu cei din public, le află poveștile și decid dacă ARE CUM sau NU. Pe lângă povești amuzante, la final vom premia și oamenii cu cel mai bun feeling, clar o să-ți placă, N-ARE CUM să nu!

Și să îți spunem un secret: pentru ca glumele să te lovească bine avem nevoie ca tu să ajungi la show-uri la timp. Cu alte cuvinte, pentru glume punctuale, e nevoie de un public punctual. Acestea fiind zise, am vrea să știi că accesul se face cu 30 de minute înainte de show. Ne bazăm pe tine, da?

Tur ghidat Craiova
2025-12-12 10:00 - 12:00 | Locații multiple, Craiova, Dolj, România
Tur ghidat Craiova – descoperă Craiova cu ghid!

Dacă vizitezi Craiova pe perioada Târgului de Crăciun și vrei să te bucuri de o dimineață relaxată, înțesată de informații istorice, povești și legende locale, dar și de stare de bine, 𝐢̂𝐧𝐬𝐜𝐫𝐢𝐞-𝐭𝐞 𝐥𝐚 𝐮𝐧 𝐭𝐮𝐫 𝐂𝐫𝐚𝐢𝐨𝐯𝐚 𝐆𝐮𝐢𝐝𝐞𝐝 𝐓𝐨𝐮𝐫𝐬!

– Doar pe durata Târgului de Crăciun organizăm tururi de oraș pe bază de înscriere (nu pentru grupuri); datele disponibile și linkul de înscriere, mai jos! –
Îți propunem un tur standard (durată aprox. 2 ore) pentru a începe să cunoști povestea și să simți farmecul Cetății Băniei! Este un tur ghidat pietonal exterior, ce se desfășoară în zona centrală a orașului Craiova. Garantăm că va fi amuzant 😅, va fi serios, va fi cu referințe din istorie 📜, cultură 🎭 și artă 🎨; într-un cuvânt, va fi frumos pentru că vom fi împreună prin Craiova!

📣 Turul are loc dacă se înscriu minim 5 persoane (14+ ani)
📩 Înscrierea este obligatorie prin formular (max. 5 persoane / formular)
💸 Participarea se face pe baza unei donații de 50 lei / persoană în vederea sprijinirii activității Asociației Monumente Oltenia de promovare a patrimoniului cultural-turistic al regiunii. Donația se poate face cash, la finalul turului, sau prin transfer bancar către:
Asociația Monumente Oltenia
Date de contact: info@monumenteoltenia.ro / 0743 20 32 99
Cont bancar: [REDACTED]
Banca: BCR DOLJ PATRIA (CRAIOVA)
Mențiune (neapărat): donațieTe așteptăm la tur să te îndrăgostim de Craiova! 💙Oră începere tur: 10:00
Durata: aprox. 2 ore
Date disponibile:

Vineri, 12 decembrie
Sâmbătă, decembrie

Duminică, 14 decembrie

Vineri, 19 decembrie

Sâmbătă, 20 decembrie

Duminic, 21 decembrie

LINK ÎNSCRIERE – CLICK AICI!!!

Timpul Colindului
2025-12-12 12:00 - 14:00 | Muzeul Olteniei – Secția de Etnografie – Casa Băniei, Str. Matei Basarab, nr. 16, Craiova, Dolj, România
♦️Muzeul Olteniei Craiova, în colaborare cu Corul Seminarului Teologic Ortodox „Sfântul Grigorie Teologul”, Colegiul Național „Frații Buzești” și Centrul Județean de Cultură și Artă Dolj, Secția, Școala Populară de Arte și Meserii „Cornetti”, recreează la Casa Băniei atmosfera satului tradițional din timpul sărbătorilor de iarnă, prin prezentarea unor filme documentare, a costumului de sărbătoare purtat iarna în Oltenia, a măștilor tradiționale pe care românii le purtau la trecerea dintre ani, a mesei tradiționale din Ajunul Crăciunului. În acest sens, muzeografi ai Secției de Etnografie a Muzeului Olteniei vor ține o prezentare introductivă despre originea colindelor și despre rânduielile de iarnă specific satului tradițional din zona Olteniei.
🔸Tabloul sărbătorilor de iarnă va fi întregit de elevii Colegiului Național „Frații Buzești” Craiova, sub coordonarea doamnei profesoare Cismaru Maria Nicoleta. Aceștia vor prezenta colinde și costume tradiționale, având recuzită specifică zonei etnografice și anotimpului elogiat: stea, bici, clopoței, buhai, măști.
🔸Corul Seminarului Teologic Ortodox „Sfântul Grigorie Teologul”, sub coordonarea dirijor Protodiacon lector dr. Victor Șapcă, va interpreta colinde tradiționale cu specific creștin-ortodox.
🔸Pentru recrearea atmosferei tradiționale, Centrul Județean de Cultură și Artă Dolj, reprezentat de manager Mirabela Gagiu, va aduce în atenția publicului Ansamblul de dans popular „Maria Tănase” care va prezenta jocul ritualic intitulat „Capra”, dar și alte dansuri și obiceiuri.
📌Toate momentele ritualice se vor adresa vizitatorilor Secției de Etnografie, prezenți la Târgul de Crăciun, organizat de Primăria Municipiului Craiova, fiind totodată filmate și popularizate, în folosul tinerilor dornici să afle detalii sau să practice obiceiurile de iarnă din satul de altădată.
✔️Proiectul are drept scop creșterea interesului tinerilor pentru patrimoniul cultural ca formă de educație identitară și realizarea unui material documentar, în format video, dezvoltarea unor parteneriate interinstituționale durabile, creșterea vizibilității instituțiilor culturale.
❗️Acțiunea se va desfășura la Casa Băniei, Secția de Etnografie, vineri, 12 decembrie 2025, in intervalul orar 12:00 – 14:00.
📍Responsabili de proiect:
✔️Secția de Etnografie a Muzeului Olteniei Craiova, reprezentată de șeful secției, Irinel Cănureci și managerul instituției, Florin Ridiche, precum și de muzeografii specialiști: Loredana Vasilica Durău, dr. Roxana Deca, dr. Liviu Olteanu, Anișoara Bălan, Cernat Roxana, specialiști care vor prezenta obiceiurile jocului cu măști oglindit într-un discurs expozițional spectaculos, fotografii și filme documentare care atestă obiceiuri specifice zonei Olteniei, în perioada iernii.
✔️Corul Seminarului Teologic Ortodox ”Sfântul Grigorie Teologul”, dirijor Protodiacon lector dr. Victor Șapcă.
✔️Colegiul Național „Frații Buzești”, grup de elevi care colindă, coordonatori director Ileana Didu, prof. Maria Nicoleta Cismaru, prof. Aurora Simon, prof. Diana Victoria Cotescu, prof. Silvia Ramona Cismaru, prof. Ramona Nălbaru.
✔️Centrul Județean de Cultură și Artă Dolj – Ansamblul de dans popular „Maria Tănase” reprezentant manager Mirabela Gagiu.

Spărgătorul de nuci - Spectacol de teatru pentru copii și întreaga familie
2025-12-12 17:30 - 18:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Spărgătorul de nuci
Spectacol de teatru pentru copii si intreaga familie
Cercul Militar Craiova
Vineri 12 Decembrie 2025 ora 17:30
Spărgătorul de nuci e o poveste nemuritoare, ce îi va purta pe cei mici prin lumea magică și aproape uitată a istoriilor cu prinți și prințese, regi și animale vorbitoare. Spectacolul propune o combinație inedită de artă actoricească, elemente de păpușerie și momente muzicale ce va reuși cu sigranță să țină viu interesul celor mici, dar nu în ultimul rând să le explice importanța promisiunulor făcute și a prieteniei.
Copiii pot dansa și cânta alături de actorii din spectacol , iar pentru că cei mici sunt parte a scenariului, li se pun adesea întrebări și li se cere implicarea în spectacol.
Vă așteptăm să pășim împreună în globul liric și cristalin, pentru a descoperi povestea , si sa petreceti o zi magica impreuna cu toata familia!
Durata spectacolului: 60 minute
Scenariul: Ana Cucu-Popescu
Muzica : Viorel Burlacu
Regia : Ion Ambrosi
Coregrafia : Rares-Andrei Valea
Scenografie : Florin Suciu Buh
Spectacol pentru audiență +3
IMPORTANT:
Un bilet este valabil pentru o singură persoană. Toți participanții la spectacol, adulți și copii, trebuie să cumpere bilet doar copiii între 1-18 luni au acces gratuit (însă nu au loc asigurat).
Accesul minorilor (0-18 ani) în locația evenimentului se face doar însoțiți de minim un adult (părinte sau tutore legal).
Accesul în locația evenimentului se face cu aproximativ 20 de minute înainte de începerea spectacolului. Vă rugăm nu întârziați!
Persoanele care ajung după începerea spectacolului, au acces în sală, dar își pierd locurile și vor putea ocupa loc, dar în limita scaunelor rămase libere.
Atenție, se filmează și se fotografiază!

Concert de colinde - dirijor Pavel Șopov
2025-12-12 18:00 - 19:00 | Dolj
VINERI 12 DECEMBRIE 2025 – ORA 18:00/ Banca Națională a României – CraiovaCONCERT de COLINDECORALA ACADEMICĂ A FILARMONICII OLTENIADirijor: Pavel ȘOPOV
Bilete, la Filarmonică sau online. Prețuri: 40 lei | 15 lei (elevi, studenți, seniori) 0251 414 698 | Luni–Vineri, 10:00–18:00
Concertul nu este inclus în Abonamentul Melomanului.

Concert vocal simfonic De la romantic la contemporan, dirijor Matei Pop / Craiova Muzicală 2025
2025-12-12 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 12 DECEMBRIE 2025, ORA 19:00/ CRAIOVA MUZICALĂ 52 De la ROMANTIC la CONTEMPORANORCHESTRA SIMFONICĂ A FILARMONICII “OLTENIA”– DIRIJOR: MATEI POP– SOLIST: MIHAI DIACONESCU (pian)Dirijor cor: Pavel ȘOPOVÎn program:– Ghenadie Ciobanu: Muntele (primă audiție)– Camille Saint-Saëns: Concertul nr. 2 în Sol minor pentru pian și orchestră, op. 22– Robert Schumann: Simfonia nr. 4 în Re minor, op. 120

Direcția 5 - Seducție Live Tour 2025
2025-12-12 19:30 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
În 2025, Direcția 5 pornește în turneul național “Seducție”.

Pregătiți-vă să ascultați cântece de pe albumele “La vulturul de mare cu peștele în ghiare”, “Pantofi de lac”, “Seducție” , „In Di Anka Live”. Garantat o să vă placă. Vom readuce în atenția voastră cântece din anii 1991-1994, cele mai heavy + baladele noastre rock, încă în sufletele voastre! ❤️
Accesul copiilor cu vârsta de până la 12 ani însoțiți de părinți este gratuit.
“Orice muzică ați asculta, a noastră este diferită!”

Cinemateca: Miracle on 34th Street
2025-12-12 19:30 - 21:30 | Dolj
Ho, ho, ho, la CINEMATECA vine Moșu’!

Pe 12 decembrie 2025, avem un cadou pentru toți cinefilii – ”Miracle on 34th Street”.

Cel mai simpatic Moș Crăciun din istoria cinematografiei într-unul dintre cele mai frumoase filme de sărbători făcute vreodată.
––
Kriss Kringle e in oras, un batranel simpatic care se potriveste perfect descrierii mosului de la Polul Nord. Si pentru ca marele magazin Cole s avea nevoie de un Mos Craciun iar el se potrivea perfect descrierii postului devine in scurt timp cel mai iubit om din New York. Susan, o fetita dragalasa, si mama ei, manager la Cole s, par a fi singurele care nu cred in Mos Craciun.

Regizor: George Seaton
Producție: 2025
Distribuție: Maureen O Hara, Edmund Gwenn
Genul Filmului: Comedie, Drama, Familie

Durată: 96 minute

Retronova Party
2025-12-12 23:59 - 2025-12-14 05:00 | Dolj
Retronova Friday & Saturday Night Party with DJ YANU
@Comitet MusicBar, Str. Mihail Kogalniceanu Nr. 21A, 200762 Craiova, Romania

Ateliere de Crăciun la Padma – Winter Edition 2025
2025-12-13 13:00 - 14:00 | Dolj
Ateliere de Crăciun la Padma – Winter Edition 2025
Atelier + Ceai + Desert

Crăciunul prinde viață la Ceainăria Padma, într-o atmosferă caldă, cu miros de brad, ceai aromat și creații handmade
Te invităm la trei ateliere speciale, unde relaxarea se îmbină cu bucuria de a crea cu mâinile tale:

13 Decembrie – ora 13:00
Creezi un gnom decorativ textil, simbol al norocului și al bucuriei.

14 Decembrie – ora 13:00
Creezi îngeri handmade din macramé, pentru un brad cu suflet.

20 Decembrie – ora 13:00
Creezi o coroniță de Crăciun autentică, din brad, flori și fructe uscate natural.

Fiecare atelier include toate materialele, îndrumare pas cu pas, ceai cald, desert și o experiență de sărbătoare autentică.

Ceainăria Padma – Craiova
Locuri limitate | Înscriere în avans
Rezervări: 0771 093 449

Hai să ne bucurăm împreună de magia Crăciunului, cu liniște, creație și arome calde

Târg caritabil de Crăciun, ediția a V-a
2025-12-13 15:00 - 17:00 | Dolj
TÂRGUL CARITABIL DE CRĂCIUNAsociația „Dincolo de Azi” organizează, alături de Departamentul de Limbi Moderne al Facultății de Litere din cadrul Universității din Craiova, Târgul Caritabil De Crăciun, denumit și „What’s your Superpower this Christmas?”
data: Sâmbătă, 13 decembrie 2025 ORA 15.00
Evenimentul va avea loc la HOTEL RESTAURANT ROYAL CRAIOVA, str. România Muncitoare nr. 88.
––
Asociația „Dincolo de Azi” și Departamentul de Limbi Moderne – Facultatea de Litere organizează TÂRGUL CARITABIL DE CRĂCIUN – What is your super power this Christmas? – pentru Eduard.Eduard are doar 14 ani… și deja a trecut prin mai multe operații decât ar trebui să suporte vreodată un copil. A rămas fără ambele picioare, dar nu și fără zâmbet. Desenează, merge la școală și aleargă alături de copiii de pe stadionul din Calafat, visând să joace fotbal ca ei.Dar visul lui cântărește greu. Protezele pe care le are acum au aproape 25 kg, iar fiecare pas e o luptă. Pentru a merge zilnic la școală și pentru a avea o copilărie normală, Eduard are nevoie de proteze noi – ușoare, adaptate, care îi pot schimba viața.Costul lor este de 14.600 euro.De aceea, ediția a V-a a Târgului Caritabil de Crăciun, pe 13 decembrie, ora 15:00, la Hotel Royal Craiova, este pentru el.Tot ce vom crea, dărui și cumpăra acolo are un singur scop: să îi dăruim lui Eduard libertatea de a se mișca, de a se juca, de a fi copil.Vrei să fii și tu superputerea lui în acest Crăciun?Te așteptăm cu inimile deschise, sa fii parte din povestea noastra!

„Alaiul Datinilor – Din bătrâni, din oameni buni“
2025-12-13 15:00 - 17:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
Sâmbătă, 13 decembrie 2025, cu începere de la ora 15:00, în sala de spectacole a Cercului Militar Craiova se va desfășura proiectul cultural „Alaiul Datinilor – Din bătrâni, din oameni buni“. Organizat de Centrul Județean de Cultură și Artă Dolj – Secția pentru Conservarea și Promovarea Culturii Tradiționale și sub patronajul Consiliului Județean Dolj, proiectul este menit să promoveze tradițiile și obiceiurile de iarnă, ritualul colindatului, colindul arhaic și cel religios dar și forme ale acestuia adaptate culturii contemporane și interpretării de către grupuri și ansambluri reprezentative ale Olteniei.
Grupurile și ansamblurile folclorice prezente la „Alaiul Datinilor – Din bătrâni, din oameni buni“ sunt din județul nostru dar și celelalte zone ale Olteniei cu o puternică reprezentare folclorică. Pe lângă colindele religioase și laice specifice perioadei premergătoare Crăciunului, cele de ceată și variante ale cântecelor de stea, obiceiuri și ritualuri specifice ca „Plugușorul“, „Capra“, „Steaua“, „Datul la grindă“, „Scormonitul în foc“, toate vor fi regăsite în proiectul nostru.
Vă așteptăm cu drag să trăiți alături de noi tradiția colindatului autentic românesc!

FUEGO - Iarna colindelor mele
2025-12-13 19:00 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
PAUL SURUGIU-FUEGO – ”IARNA COLINDELOR MELE ” – concert extraordinar de colinde și cântece de Crăciun
13 Decembrie 2025 ora 19:00
Filarmonica Oltenia Craiova
Se apropie sărbătorile și tradiția spune, de 19 ani, că artistul iubit, Paul Surugiu Fuego, pornește la drum în deja cunoscutul său turneu național de colinde. Deja anul acesta este mult mai complicat de organizat spectacole, după măririle de taxe aferente organizărilor, artistul vrea să ajungă la publicul său. Astfel, el propune anul acesta un spectacol-sărbătoare, o poveste prin care, două ore, uiți de toate și devii una cu muzica sărbătorii și cu celebrele sale piese, atât de apreciate în ultimii 25 de ani. Fuego nu colindă tradițional, el propune poezie, imagini, emoții, dar și voie bună, destindere, relaxare. Va cânta parte din cele mai cunoscute melodii, nu va lipsi nici ”Bradul” și nici glumele care vin la pachet cu starea sa de bine.
Publicul se va emoționa la teme despre părinți, despre reîntoarcerea acasă, dar și la colinde tradiționale, la sonorități aparte și orchestrații pe măsură. Spectacolul are în prim plan bucuria care ne cuprinde pe toti atunci când se aproprie Crăciunul, fiind conștienți că ar fi o mare veselie în lume dacă ar fi Crăciun în fiecare zi!
Melodii precum ”Vals de Crăciun”, ”Colindă pentru părinți”, ”Atâta-i colinda”, ”La mulți ani, e noaptea de Crăciun”, ”E vremea colindelor” sau celebra ”Împodobește, mamă, bradul” vor răsuna pe scena, într-un concert bazat pe interpretare, pe suflet, pe recitări și versuri înalte și o întreagă stare de bine. Nu ratați așadar, evenimentul iernii, alături de Paul Surugiu-Fuego și band-ul său!
” Anul acesta propun stare de bine, într-o iarnă aparte, pentru care-mi doresc fără menajamente să aibă coloana sonoră a colindelor mele! Va fi un concert cu piese mai noi și mai vechi, cu echipa mea, cu emoție, dar și cu mult râs, cu seninătate și cu valori aparte, despre care o să vă povestesc! Crăciunul nu este altceva decât bucuria de a fi împreună și eu vreau ca toată luna decembrie, pe oriunde ajung, să fim împreună și să înțelegem iar, mai bine și mai profund, esența acestei sărbători pe care o cânt de mai bine de 25 de ani! Vă aștept cu tot dragul la sala de spectacole, cu sufletul meu de colindă!” (Paul Surugiu Fuego)

Stand-Up Comedy cu Bordea & Cortea - "Nimic subtil"
2025-12-13 20:00 - 21:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Stand-Up Comedy cu Bordea & Cortea – „Nimic subtil”
Casa de Cultura a Studentilor Craiova, Craiova
Strada Eugeniu Carada 10
sâmbătă, 13 decembrie, ora 20:00 acces de la 19:00
Cătălin Bordea și Nelu Cortea aleg calea directă în noul lor show de stand-up comedy – “Nimic subtil”. Și este exact ceea ce ai nevoie! Într-o lume care ne cere constant să fim cu perdea și să ne ascundem trăirile în spatele unui zâmbet politicos, Bordea și Cortea spun lucrurilor pe nume. Filtru? Nu există. Subtilitate? Zero. Glume? Din plin.

Daruri din inimă
2025-12-14 18:00 - 20:00 | Filarmonica Oltenia, Calea Unirii, nr. 16, Craiova, Dolj, 200585, România
DARURI DIN INIMĂ – Poveste în Ajun de Crăciun Generația Folk vă invită la concertul caritabil din acest an! Copiii și tinerii noștri talentați au început repetițiile de mult timp și abia așteaptă să urce pe scenă și să vă dăruiască cântecele lor.
Pe 14 decembrie, la Filarmonica Oltenia Craiova, vă invităm să trăim împreună o seară de poveste, plină de colinde, emoție și bucurie, într-un spectacol dedicat întregii familii.
14 decembrie 2025 | Ora 18:00 Filarmonica Oltenia Craiova Detalii și invitații: 0722 161 706

Sunt un Orb
2025-12-15 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
„Sunt un Orb” este un spectacol în care maestrul Horațiu Mălăele combină perfect inteligența și umorul, pune în valoare întreaga sa măreție și carismă, garantează emoții imprevizibile: lacrimi, tristețe, surâs, burlesc, fantezie. Râzi până la leșin, zâmbești scrâșnit, rânjești sarcastic. Și nu în ultimul rând, iei parte la un mare act de creație.
Vino, vezi, rămâi încântat!

Expoziție de artă vizuală: 121 de ani de la înființarea Societății Filarmonice din Craiova
2025-12-17 14:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
În suita evenimentului 121 ani de la înfiinţarea Societăţii Filarmonice din Craiova, sub auspiciile Primăriei Craiova și Consiliului Local, ale Filialei Dolj a Uniunii Artiştilor Plastici din România, în parteneriat cu Filarmonica „Oltenia”, Asociaţia Seniori Art Craiova
prezintă:
Expoziţie de artă vizuală
17.12.2025 – 11.01.2026
Curatori:
Emilian Popescu, Dr. în Arte Vizuale / U.A.P. Filiala Craiova
Daniel Guţă / U.A.P. Filiala Craiova
Expozanţi:
Alis Daniela Guţă (Alicante/Spania)
Cleopatra Marinescu (Craiova)
Cristina Petria (U.A.P. Craiova)
Dan Avram (Craiova)
Dana Curcă (Craiova)
Daniel Guţă (U.A.P. Craiova)
Dragoş Brădiceanu (Craiova)
Emilia Burlan (U.A.P. Craiova)
Emilian Popescu (U.A.P. Craiova)
Eugen Dumitru (U.A.P. Craiova)
Erin Teodorescu (Craiova)
Florin Măceşanu (Craiova)
Georgeta Vasiliev (Constanţa, U.A.P. Bucureşti)
Gheorghe Leteanu (Vaslui, U.A.P. Iaşi)
Ilinca Butucea (Craiova)
Marian Rada (Craiova)
Mădălina Ruican (Craiova)
Mihai Ghizdavu (Craiova)
Monica Goşoiu (U.A.P. Constanţa)
Puşa Bărbulescu (Craiova)
Rodica Jianu (U.A.P. Craiova)
Viorel Pîrligras (Craiova)

Vernisaj: miercuri 17 decembrie 2025, ora 14, în Foaierul Filarmonicii „Oltenia” din str. Unirii 16, Craiova

Invitat special:
Nicolae Marinescu, Directorul Editurii „Aius” Craiova

Concertul de colinde Tabăra Bucuriei
2025-12-17 17:30 - 18:30 | Teatrul pentru copii și tineret Colibri, Calea București, nr. 56, Craiova, Dolj, România
Vă invităm la Concertul (tradițional) de Crăciun al Asociației Bucurie pentru Viață, miercuri, 17 decembrie, orele 17.30, la Teatrul pentru copii si tineret Colibri Craiova . Intrarea se face pe bază de invitații, disponibile, ca de obicei, la magazinul Magic Hobby din Craiova.Vor fi alături de noi, pe scenă, prieteni buni ai Taberei Bucuriei:– interpreta de muzică populară Lavinia Bîrsoghe– preotul Gigi Smădoi– grupul de colindători ai Colegiului Național Militar ”Tudor Vladimirescu” din Craiova– grupul folk format din: Durlea Anisia, Barbu Clara, Florea Vlad și Udrea Iris.Concertul este dedicat prietenilor taberei și, într-un număr limitat de locuri, celor care doresc să ne fie alături în această seară. Intrarea se face pe bază de invitații, disponibile, ca de obicei, la magazinul Magic Hobby din Craiova, cartier Craiovița Nouă, zona Fortuna.Vă așteptăm cu tot dragul!

Expoziție fotografică Magia Sărbătorilor de Iarnă
2025-12-17 18:00 - 20:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește miercuri, 17 decembrie, ora 18.00, vernisajul expoziției fotografice Magia Sărbătorilor de Iarnă, un eveniment dedicat frumuseții tradițiilor, emoției sărbătorilor și forței expresive a imaginii fotografice.
Expoziția reunește 158 de fotografii, semnate de 24 de artiști fotografi din Craiova și din întreaga țară, și propune un parcurs vizual amplu, în care iarna este surprinsă ca stare de spirit, memorie colectivă și expresie artistică.
Structurată în trei secțiuni complementare, expoziția oferă privitorului o experiență ce oscilează între intimitate, comunitate și spectacol.
✔Prima secțiune, Seară magică, prezintă 21 de naturi statice realizate de Rucsandra Silvia Călin, EFIAP/d1, imagini în care lumina și obiectele specifice sărbătorii Crăciunului construiesc o atmosferă de liniște, așteptare și reculegere, specifică serilor de iarnă.
✔Cea de-a doua secțiune cuprinde 97 de fotografii – 73 în format landscape și 24 în format portret – aparținând celor 24 de artiști expozanți: Agop Alexandra (București), Amarandei Gabriel (Iași), Apostol Mircea Florian (Oradea), Boldîr Victor Cătălin (Craiova), Călin Rucsandra Silvia (Craiova), Ciobotaru Ioan (Rm. Vâlcea), Cojocaru Mihaela Eleonora (Craiova), Corcoveanu Livia (Craiova), Cruceru Valerian (Motru), Furdu Mircea Cristian (București), Mirescu Silviu Cristian (Craiova), Nețoiu Ion Claudiu (Baia de Aramă), Nucă Ionelia (Craiova), Obreja Cătălin (Craiova), Pop D. Ovi (Oradea), Popa Victor Eugen (Craiova), Radu Iulian (Bacău), Roșu Anca (Craiova), Rusu Adela (Oradea), Segal Paul (Israel), Scubli Mariana (Sighetul Marmației), Urziceanu Ovidiu (Calafat), Voicu Andi (Craiova) și Vochescu Gabriela (Craiova).
Aceste lucrări surprind o diversitate de elemente ale tradiției românești, de la preparatele tradiționale și portul popular, la dansurile și obiceiurile specifice diferitelor zone ale țării.
✔Cea de-a treia secțiune reunește 40 de fotografii realizate în cadrul spectacolului Colindăm încă din zori, susținut de Secția de folclor „Maria Tănase” a Teatrului Colibri din Craiova. Instantaneele surprind emoția colindului, expresivitatea scenică și energia unui moment artistic dedicat sărbătorilor de iarnă. Prin obiectivul artiștilor fotografi Victor Cătălin Boldîr, Mihaela Eleonora Cojocaru, Livia Corcoveanu, Silviu Cristian Mirescu, Cătălin Obreja și Andi Marian Voicu, colindul și arta populară capătă formă vizuală, iar scena devine un spațiu al emoției colective.
Programul evenimentului cuprinde următoarele momente:

un scurt program de colinde, intitulat „Vin colindătorii”, moment oferit de Lavinia Bârsoghe și un grup de colindători ai Secției de folclor „Maria Tănase” a Teatrului Colibri
Expunere „Tradiția sărbătorilor de iarnă în Oltenia”, susținută de prof. univ. dr. Gabriela Păsărin
Scurt program muzical – „Noapte de vis”, în interpretarea lui Daniel Petrescu, „Angels” Pop Opera Group

Expoziția fotografică Magia Sărbătorilor de Iarnă, este cea de a 12-a expoziție organizată în acest an la Muzeul Cărții și Exilului Românesc de Asociația Artiștilor Fotografi „Dacia Malvensis” din Oltenia.

Suor Angelica
2025-12-17 19:00 - 20:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
Operă într-un act de Giacomo PucciniLibretul de Giovacchino Forzano

Spectacol al Operei Române Craiova pe scena Cercului MilitarMiercuri, 17 decembrie 2025, ora 19.00

Biletele sunt disponibile online:https://iticket.ro/event/suor-angelicași la agenția Operei Române Craiova de la Sala Polivalentă,Bulevardul Ilie Balaci nr. 6, tel. 0351.442.471,agentiadebilete@operacraiova.ro

Conducerea muzicală: Dumitru Cârciumaru
Distribuția:Sora Angelica – Renata VariPrințesa, mătușa ei – Licia ToscanoStareța – Nadia DomnicuMonitoarea (Sora Zelatrice) – Corina VladaStăpâna novicilor – Rodica DinișoarăSora Genovieffa – Ana Pavel (București)Sora Osmina – Ana RaduSora Dolcina – Silvia CecheSora medicală – Ada ApanSurori de pomană – Diana Oșca, Mihaela LeonteUn novice – Andreea VasileSurori mirene – Andreea Vasile, Raluca Predoi
Orchestra și Corul Operei Române Craiova
Regia artistică: Ina HudeaAsistenți regie artistică: Iulian Dumitraș, Arabela TănaseScenografia: Anca Pintilie, Vlad Bulgăr
https://www.operacraiova.ro/

Concert de Ziua Filarmonicii Oltenia / Închiderea Festivalului Craiova Muzicală 2025
2025-12-17 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 17 DECEMBRIE 2025, ORA 19:00 – Închiderea festivalului Internațional Craiova Muzicală 52/ ZIUA FILARMONICII – 121 de aniSIMFONIA a IX-a de BEETHOVEN
ORCHESTRA SIMFONICĂ ȘI CORALA ACADEMICĂ ALE FILARMONICII „OLTENIA”
DIRIJOR: RADU ZAHARIA SOLIȘTI: MIHAELA MARCU (soprană), ANTONELA BÂRNAT (mezzosoprană), REMUS ALĂZĂROAIE (tenor), LUCIAN ONIȚA (bariton) Maestru de cor: PAVEL ȘOPOV
Rezervați locurile la Filarmonică sau online. Prețuri bilete: 50 lei | 15 lei (elevi, studenți, seniori) 0251 414 698 | Luni–Vineri, 10:00–18:00
Concert inclus în Abonamentul Melomanului.

Bucurie în Galerie - Ateliere de Crăciun
2025-12-18 17:00 - 20:00 | Dolj
Magia sărbătorilor prinde viață într-un eveniment dedicat copiilor, găzduit la Centrul Comercial Auchan Craiovița
Craiova, decembrie – Sărbătorile de iarnă aduc împreună bucuria, creativitatea și dorința de a petrece timp de calitate alături de cei dragi. Joi și vineri, 18 și 19 decembrie, între orele 17:00 – 20:00, copiii și familiile lor sunt invitați la un eveniment special, desfășurat în incinta Centrului Comercial Auchan Craiovița, care celebrează magia Crăciunului și bucuria de a crea împreună.
Pe parcursul celor două seri, cei mici vor descoperi un spațiu plin de culoare și voie bună, unde vor putea lua parte la ateliere creative de realizare a decorațiunilor din brad, pictură, cusut, momente de ascultat colinde, pictură pe față, dansuri alături de spiriduși și multe alte surprize pregătite special pentru ei.
Evenimentul pune accent pe importanța jocului, a creativității și a interacțiunii directe, oferindu-le copiilor ocazia de a-și folosi imaginația, de a crea cu propriile mâini și de a trăi emoția sărbătorilor într-un cadru cald și prietenos. Într-o perioadă în care timpul petrecut împreună capătă o valoare tot mai mare, astfel de întâlniri contribuie la apropierea oamenilor și la întărirea spiritului de comunitate.
Atelierele sunt recomandate copiilor cu vârsta de peste 5 ani, însă au fost pregătite activități și surprize și pentru cei mai mici participanți, astfel încât fiecare copil să se poată bucura de atmosfera de sărbătoare.
Participarea este gratuită, iar toți cei care doresc să se bucure de două seri pline de zâmbete, creativitate și spirit de Crăciun sunt așteptați joi și vineri, 18 și 19 decembrie, între orele 17:00 – 20:00, la evenimentul găzduit în Centrul Comercial Auchan Craiovița.
Top of Form
Bottom of Form

PROGRAM
18 si 19 decembrie interval 17.00-20.00
Colinde– oferite în dar de EduCats
Atelier pictat – Coordonator Ramona Mironeasa
Atelier aranjament masa de Crăciun- Coordonator Cristina David
Pictura pe fata, dansuri si jocuri– suținute de Spiridușii Moșului
Colinde– oferite în dar de Corabia Artelor
